**Rámcová dohoda Klimatizácia administratívnych priestorov v budove Nová radnica II**

**č. MAGTSXXXXXX**

uzavretá podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov, a v súlade s platným právnym poriadkom Slovenskej republiky (ďalej len ako „**zmluva**" alebo „dohoda“)

medzi

Objednávateľ: **Hlavné mesto Slovenskej republiky Bratislava**

Sídlo: Primaciálne nám. 1, 814 99 Bratislava

Zastúpenie: Ing. Tatiana Kratochvílová, námestníčka primátora, v zmysle Podpisového poriadku účinného v čase podpísania tejto zmluvy

IČO: 00 603 481

DIČ: 2020372596

IČ DPH: SK 2020372596

Číslo účtu: SK37 7500 0000 0000 2582 9413

(ďalej len ako „**objednávateľ**)

a

Zhotoviteľ:

Sídlo:

Zastúpenie:

Zapísaný:

Číslo účtu:

IČO:

DIČ:

IČ DPH:

(ďalej len ako „**zhotoviteľ**“)

(objednávateľ a zhotoviteľ spolu ďalej len ako „**zmluvné strany**“ a samostatne aj ako „**zmluvná strana**“)

**Preambula**

Táto zmluva sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) na predmet zákazky s názvom „Klimatizácia administratívnych priestorov v budove Nová radnica III“ v Úradnom vestníku EÚ zo dňa XX.XX.2022 pod značkou 2022/S XX-XXX.

Zmluvné strany berú na vedomie, že objednávateľ podľa § 11 ods. 1 zákona o verejnom obstarávaní nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Zhotoviteľ prehlasuje, že je a počas celého trvania zmluvy ostane zapísaný v registri partnerov verejného sektora v súlade s § 11 zákona o verejnom obstarávaní.

Zhotoviteľ zodpovedá a zaväzuje sa zabezpečiť, aby každý jeho subdodávateľ, ktorý sa podieľa na plnení zmluvy a má povinnosť zapisovať sa do registra partnerov verejného sektora, bol počas celého trvania zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak sa na neho povinnosť zápisu vzťahuje.

**Článok I**

**Predmet zmluvy**

* 1. Zhotoviteľ sa zaväzuje vykonať pre objednávateľa na vlastnú zodpovednosť v rozsahu a za podmienok dohodnutých v tejto zmluve dielo: Klimatizácia administratívnych priestorov v  budove Nová radnica (ďalej len „**dielo**“) a to v zmysle podmienok a požiadaviek uvedených v prílohe č. 1 „Opis predmetu zmluvy“ tejto zmluvy“, vypracovanej projektovej štúdie a projektu skutočného vyhotovenia CH1 uvedených v prílohe č. 2 tejto zmluvy a v súlade s ponukou predloženou zhotoviteľom ako úspešným uchádzačom vo verejnom obstarávaní na realizáciu predmetu tejto zmluvy. Miestom vykonania diela je Nová radnica, Primaciálne námestie č. 1 v Bratislave.
  2. Dielo má nasledujúce časti:

1. SYSTÉM CH2 TRAKT A od pripájacieho bodu – uzatvárací chladiarenský ventil pre časť CH2 – TRAKT A a servisné sezónne profylaktické prehliadky počas trvania základnej záručnej doby (ďalej len ako „**SYSTÉM CH2**“),
2. SYSTÉM CH4 TRAKT B a servisné sezónne profylaktické prehliadky počas trvania základnej záručnej doby, (ďalej len ako „**SYSTÉM CH4**“)
3. navýšené servisné sezónne profylaktické prehliadky

a  to vrátane všetkých potrebných zariadení, materiálu a prác (vrátane demontáže pôvodného klimatizačného systému podľa bodu 10. tohto článku) pre úplnú realizáciu vertikálneho potrubia a horizontálnych rozvodov a  vypracovanie dokumentácie skutočného vyhotovenia diela v dvoch vyhotoveniach vo výkresovej forme a v dvoch vyhotoveniach v elektronickej forme.

* 1. SYSTÉM CH2 a SYSTÉM CH4 a navýšené servisné sezónne profylaktické prehliadky budú zhotoviteľom vykonané na základe čiastkových objednávok vystavených objednávateľom.
  2. Čiastkové objednávky pre SYSTÉM CH2 alebo SYSTÉM CH4 môžu byť objednávateľom zadané najneskôr do 12 mesiacov od dňa nadobudnutia účinnosti tejto zmluvy.
  3. Práce uvedené v čiastkovej objednávke na SYSTÉME CH2 a v čiastkovej objednávke na SYSTÉME CH4 musia byť ukončené v oboch prípadoch najneskôr do 45 kalendárnych dní od doručenia čiastkovej objednávky zhotoviteľovi, pričom platí, že SYSTÉM CH2 a SYSTEM CH4 musia byt v oboch prípadoch objednávateľovi odovzdané do riadneho užívania najneskôr do 1 mesiaca odo dňa skončenia lehoty na ukončenie prác uvedených v čiastkovej objednávke. Servisné sezónne prehliadky budú vykonané v zmysle zhotoviteľom navrhnutého a objednávateľom schváleného harmonogramu a v zmysle technických špecifikácií zariadení. Lehota stanovená na 45 kalendárnych dní môže byť predĺžená za predpokladu, že Zhotoviteľ písomne preukáže, že predmet objednávky nie je možné objektívne splniť z dôvodu nedostupnosti chladiacich a klimatizačných jednotiek na trhu, čo preukáže písomným potvrdením od výrobcu / distribútora, resp. iných objektívnych dôvodov. Termín splnenia objednávky sa v tomto prípade predĺži iba o objednávateľom odsúhlasený a zhotoviteľom preukázaný nevyhnutne potrebný počet dní.
  4. Objednávateľ si vyhradzuje právo nezadať jednotlivé časti predmetu zmluvy.
  5. Objednávateľ sa zaväzuje dielo prevziať a zaplatiť za zhotovené dielo dohodnutú cenu vo výške a spôsobom stanoveným touto zmluvou.
  6. Klimatizácia administratívnych priestorov bude zhotoviteľom vykonaná v súlade s vypracovanou projektovou štúdiou administratívnej budovy Nová radnica (príloha č. 2 tejto zmluvy) a v súlade so zodpovedajúcimi technologickými a odbornými postupmi ako aj ponukou uchádzača.
  7. Všetky práce musia byť realizované na základe objednávateľom a zhotoviteľom odsúhlaseného harmonogramu vykonávania diela. Objednávateľ požaduje aby práce na realizácií diela žiadnym spôsobom nenarúšali prevádzku v budove do 16:00h. t.j. hlučné práce, odstávky elektriny a pod. je potrebné realizovať po pracovnej dobe po 16:00h, resp. dňoch pracovného pokoja. Zhotoviteľ je povinný harmonogram vykonania diela s konkrétnymi dátumami predložiť objednávateľovi na odsúhlasenie vždy do 5 pracovných dní od doručenia čiastkovej objednávky. Objednávateľ harmonogram schváli alebo uplatní odôvodnené námietky. Zhotoviteľ je povinný odôvodnené námietky objednávateľa zapracovať do harmonogramu a predložiť upravený harmonogram na schválenie objednávateľovi bez zbytočného odkladu .
  8. Zhotoviteľ vykoná demontáž pôvodného klimatizačného systému umiesteného na 5. podlaží budovy Nová radnica v počte 29 kusov vnútorných a vonkajších jednotiek a zabezpečí ich ekologickú likvidáciu v súlade s platnými právnymi predpismi a podľa tejto zmluvy. Doklad preukazujúci odovzdanie demontovaných jednotiek pôvodného klimatizačného systému do zariadenia k ekologickej likvidácii zhotoviteľ predloží objednávateľovi najneskôr pri podpise príslušného preberacieho protokolu.
  9. Servisné sezónne profylaktické prehliadky počas záručnej doby ...................... mesiacov od odovzdania príslušnej časti diela resp. navýšené sezónne profylaktické prehliadky pozostávajú najmä z :

a) čistenia a dezinfekcie výparníka vnútornej jednotky,

b) čistenia a dezinfekcie filtrov,

c) kontroly elektroinštalácie vnútornej jednotky,

d) čistenia a dezinfekcie kondenzátora vonkajšej jednotky,

e) kontroly elektroinštalácie vonkajšej jednotky,

f) merania odberných prúdov kompresora,

g) kontroly tlakov chladiaceho okruhu,

h) merania odporov snímačov chladiaceho zariadenia,

i) kontroly funkčnosti zariadenia a 4-cestného ventilu (kúrenie, chladenie),

j) dotiahnutia elektrických svoriek (prechodový odpor),

k) vyhotovenia protokolov o stave zariadení s nameranými hodnotami v súlade s ustanoveniami zákona č. 286/2009 z. z. o fluórovaných skleníkových plynoch a o zmene a doplnení niektorých zákonov v znení neskorších predpisov.

* 1. Zmluvné strany sa dohodli, že k odovzdaniu a prevzatiu diela dôjde na základe preberacieho konania, výsledkom ktorého bude zmluvnými stranami podpísaný preberací protokol, v ktorom bude výslovne uvedené, či dielo v čase jeho odovzdávania vykazuje alebo nevykazuje vady. Podpis preberacieho protokolu prebehne prostredníctvom kontaktných osôb oboch zmluvných strán v súlade s Článkom VIII ods.1 tejto zmluvy.

1. Dielo vykazuje vady, ak kvalitatívne a/alebo kvantitatívne a/alebo funkčne nezodpovedá tejto zmluve, jej prílohám, všeobecne záväzným právnym predpisom alebo príslušným normám.
2. V prípade, ak dielo počas preberacieho konania vykazuje vady objednávateľ nie je povinný dielo prevziať a dielo sa nepovažuje za odovzdané. Zistené vady uvedú zmluvné strany v preberacom protokole a zhotoviteľ je povinný ich odstrániť v lehote stanovenej objednávateľom.
3. V prípade, ak dielo počas preberacieho konania nevykazuje vady, objednávateľ je povinný dielo prevziať a dielo sa považuje za odovzdané dňom podpísania preberacieho protokolu oboma zmluvnými stranami. Zmluvné strany túto skutočnosť výslovne uvedú v preberacom protokole.
4. V prípade, ak budú SYSTÉM CH2 a SYSTÉM CH4 odovzdané a prevzaté v rozdielnych termínoch, záručná doba začne plynúť pre každý systém osobitne v závislosti od dátumu prevzatia uvedeného v preberacom protokole.
5. Pri podpise preberacieho protokolu podľa článku I ods. 12 tejto zmluvy objednávateľ predloží zhotoviteľovi všetky doklady a dokumenty potrebné k riadnemu užívaniu diela, a to najmä záručné listy a návody na obsluhu v slovenskom alebo českom jazyku, certifikáty a atesty, správy o vykonaných odborných skúškach a odborných prehliadkach, ostatné doklady súvisiace s predmetom tejto zmluvy ako aj doklad podľa článku I ods. 8 tejto zmluvy.

**Článok II**

**Doba trvania zmluvy a ukončenie zmluvy**

* 1. Zmluva sa uzatvára na dobu určitú v trvaní 48 mesiacov odo dňa nadobudnutia jej účinnosti.
  2. Zmluvné strany sa dohodli, že zmluva zaniká:
     1. uplynutím doby, na ktorú bola dojednaná,
     2. splnením podmienok určených v zmluve,
     3. na základe písomnej dohody zmluvných strán,
     4. jednostranným odstúpením v súlade s touto zmluvou a/alebo s príslušnými ustanoveniami Obchodného zákonníka,
     5. v prípade podľa ust. § 19 zákona o verejnom obstarávaní.
  3. Objednávateľ a zhotoviteľ sú oprávnení odstúpiť od zmluvy len v prípade, ak niektorá zo zmluvných strán poruší dohodnuté zmluvné povinnosti a v lehote určenej v písomnej výzve nezjedná nápravu. Účinky odstúpenia nastanú doručením oznámenia o odstúpení, t.j. keď prejav vôle jednej zmluvnej strany o odstúpení bude doručený druhej zmluvnej strane.

**Článok III**

**Cena a platobné podmienky**

* 1. Cena za vykonanie diela (ďalej len ako „**cena**“) je stanovená na základe cenovej ponuky zhotoviteľa uvedenej v prílohe č. 3 tejto zmluvy, podľa zák. č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov vo výške XXXXXXX € (slovom xxxxxxxxxxxxxxxx eur ) bez DPH, celkom XXXXXXX € s DPH a zahŕňa všetky náklady na zhotovenie diela. Cena je tvorená z:

1. ceny za zhotovenie SYSTÉM CH2 TRAKT A: XXXXX€ s DPH,
2. ceny za zhotovenie SYSTÉM CH4 TRAKT B: XXXXX€ s DPH,
3. ceny za vykonanie 4 servisných sezónnych prehliadok počas základnej záručnej doby SYSTÉM CH2 TRAKT A: XXXXXX€ s DPH
4. ceny za vykonanie 4 servisných sezónnych prehliadok počas základnej záručnej doby SYSTÉM CH4 TRAKT B: XXXXXX€ s DPH
5. ceny za vykonanie ......... navýšených servisných sezónnych prehliadok SYSTÉM CH2 TRAKT A: XXXXXX€ s DPH
6. ceny za vykonanie..................... navýšených servisných sezónnych prehliadok SYSTÉM CH4 TRAKT B: XXXXXX€ s DPH
   1. Zmluvné strany prehlasujú, že cena je konečná, jednostranne nemenná a sú v nej zahrnuté všetky náklady zhotoviteľa súvisiace s touto zmluvou a dielom vrátane všetkých recyklačných poplatkov a primeraného zisku.
   2. Zmluvné strany sa dohodli, že zálohové platby ani platbu vopred objednávateľ neposkytne. Úhrada ceny sa uskutoční jednotlivo po prevzatí častí predmetu zmluvy objednávateľom, t.j. po podpísaní protokolu o odovzdaní a prevzatí časti predmetu zmluvy zmluvnými stranami a po vykonaní každej sezónnej servisnej prehliadky, formou prevodu na bankový účet zhotoviteľa na základe faktúry, ktorej splatnosť je dohodnutá v lehote do 30 dní odo dňa doručenia faktúry objednávateľovi.
   3. Faktúry musia obsahovať náležitosti podľa §74 zákona č. 222/2004 Z. z o dani z pridanej hodnoty v znení neskorších predpisov. Faktúry musia obsahovať aj nasledovné údaje: odvolávku na číslo zmluvy, príp. dodatku, referenčné číslo u objednávateľa, popis plnenia v zmysle predmetu zmluvy, bankové spojenie. Prílohou faktúry bude objednávateľom podpísaný preberací protokol týkajúci sa fakturovanej časti diela.
   4. V prípade aplikácie ustanovenia § 69 ods. 12 pís. j) zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29.októbra 2014. V prípade neaplikácie ustanovenia § 69 ods. 12 pís. j) zákona o DPH je zhotoviteľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry. Zmluvné strany berú na vedomie, že za správnosť údajov na faktúre je zodpovedný výhradne zhotoviteľ a nevrátenie faktúry zo strany objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) zákona o DPH, je Objednávateľ oprávnený požadovať úhradu sankcie od zhotoviteľa v plnom rozsahu.
   5. Ak faktúra nebude obsahovať náležitostí podľa zákona alebo tejto zmluvy alebo ak bude obsahovať nesprávne údaje, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry do sídla objednávateľa..

**Článok IV**

**Zodpovednosť za vady a záruka**

* 1. Zhotoviteľ zodpovedá za poriadok a čistotu na mieste vykonania diela a je povinný odstraňovať na svoje náklady odpady a nečistoty vzniknuté jeho prácami v súlade s príslušnými právnymi predpismi.
  2. Zhotoviteľ zodpovedá za to, že dielo nemá v čase jeho odovzdania a prevzatia žiadne vady.
  3. Záručná doba na dielo je -----mesiacov a začína plynúť dňom podpísania protokolu o odovzdaní a prevzatí diela alebo jeho časti zmluvnými stranami.. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
  4. Zhotoviteľ je povinný odstrániť vady diela do 3 kalendárnych dní odo dňa ich oznámenia objednávateľom. V prípade, že rozsah vady neumožňuje stanovenú lehotu dodržať, zhotoviteľ je povinný bezodkladne informovať objednávateľa o tejto skutočnosti.
  5. Objednávateľ je povinný oznámiť zhotoviteľovi vady diela bezodkladne po ich zistení a to telefonicky alebo mailom na telefónne číslo alebo  emailovú adresu uvedenú v článku VIII ods. 1 psím. b) tejto zmluvy.
  6. V prípade, ak zhotoviteľ neodstráni vady diela v lehotách podľa tejto zmluvy, a to ani v dodatočnej lehote určenej objednávateľom, je objednávateľ oprávnený odstrániť vady sám alebo zabezpečiť odstránenie vád treťou osobou. Náklady takéhoto odstránenia vád je zhotoviteľ povinný uhradiť. Odstránenie vád diela podľa tohto ustanovenia sa nepovažuje za porušenie tejto zmluvy a nemá vplyv na trvanie a/alebo existenciu zodpovednosti zhotoviteľa za vady diela a záruku.
  7. Zhotoviteľ sa zaväzuje pri podpise protokolu o odovzdaní a prevzatí SYSTÉMU CH2 a  SYSTÉMU CH4 podľa článku IV ods. 3 tejto zmluvy, odovzdať objednávateľovi dokumentáciu skutočného vyhotovenia diela pre každú časť diela v dvoch vyhotoveniach vo výkresovej forme a v dvoch vyhotoveniach v elektronickej forme na elektronickom médiu.

**Článok V**

**Zmluvné pokuty a úroky z omeškania**

* 1. Zmluvné strany sa dohodli na zmluvných pokutách :
     1. ak zhotoviteľ nesplní svoj záväzok dodať dielo alebo jeho časť v dohodnutom termíne, objednávateľ môže uplatniť zmluvnú pokutu vo výške 0,15 % z ceny diela alebo jeho časti z dodaním ktorej je zhotoviteľa v omeškaní, a to za každý deň omeškania.
     2. ak je objednávateľ v omeškaní so splnením peňažného záväzku, alebo jeho časti, zhotoviteľ môže uplatniť úroky z omeškania vo výške 0,05% z nezaplatenej sumy za každý deň meškania.
     3. zhotoviteľ je povinný dodržiavať predpisy BOZP, OPP a OŽP, v prípade ich porušenia môže objednávateľ uplatniť pokutu voči zhotoviteľovi vo výške 100,- EUR za každé porušenie a to aj opakovane
     4. za nedodržanie čistoty a poriadku zhotoviteľom na mieste montáže a demontáže môže objednávateľ uplatniť pokutu voči zhotoviteľovi vo výške 100,- EUR za každý prípad, a to aj opakovane
     5. v prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty v znení neskorších predpisov, je zhotoviteľ povinný zaplatiť objednávateľovi zmluvnú pokutu vo výške 130 % výšky daňovej povinnosti, ktorá takto objednávateľovi vznikla.
     6. v prípade, ak bude objednávateľovi kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia plnenia prostredníctvom zhotoviteľom nelegálne zamestnávaných osôb, je zhotoviteľ povinný zaplatiť objednávateľovi zmluvnú pokutu vo výške 130 % výšky sankcie uloženej objednávateľovi.
     7. v prípade, ak zhotoviteľ poruší svoju povinnosť a nesplní si svoju povinnosť registrácie v registri partnerov verejného sektora, je zhotoviteľ povinný zaplatiť objednávateľovi zmluvnú pokutu vo výške 130 % výšky sankcie uloženej objednávateľovi,
     8. v prípade porušenia povinností uvedených v článku VI ods. 1 až 6 tejto zmluvy má objednávateľ právo na odstúpenie od zmluvy a zaplatenie zmluvnej pokuty vo výške 500,00,- EUR, a to aj opakovane,
     9. v prípade, ak zhotoviteľ poruší akúkoľvek inú povinnosť podľa tejto zmluvy, je povinný uhradiť zmluvnú pokutu vo výške 100,- EUR za každé takého porušenie zmluvnej povinnosti, a to aj opakovane.
  2. Úhrada ktorejkoľvek zmluvnej pokuty podľa tejto zmluvy nezbavuje zhotoviteľa povinnosti porušenú povinnosť splniť.
  3. Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo zmluvných strán porušením dohodnutých zmluvných povinností.
  4. Zmluvná pokuta/pokuty sa budú uhrádzať na základe penalizačnej faktúry vyhotovenej Objednávateľom a doporučene doručenej do sídla Zhotoviteľa. Lehota splatnosti tejto faktúry je 30 dní odo dňa jej doporučeného doručenia do sídla Zhotoviteľa.
  5. Zmluvné Strany sa výslovne dohodli, že objednávateľ je oprávnený jednostranne započítať zmluvnú pokutu, penále, jednorázové odškodnenie či akúkoľvek inú peňažnú sankciu, (a to splatné, ako aj nesplatné) uplatnené na základe tejto zmluvy voči ktorejkoľvek peňažnej pohľadávke Zhotoviteľa voči Objednávateľovi (a to splatnej, ako aj nesplatnej). V prípade jednostranného započítania pohľadávok, tieto zaniknú okamihom, kedy objednávateľov prejav vôle smerujúci k započítaniu bude doručený zhotoviteľovi.

**Článok VI**

**Subdodávatelia**

* 1. Zhotoviteľ je oprávnený časť plnenia, ktoré je predmetom tejto Zmluvy zabezpečiť a plniť aj prostredníctvom tretej osoby/tretích osôb (subdodávateľa); za splnenie svojich záväzkov voči objednávateľovi však zodpovedá zhotoviteľ v plnom rozsahu tak, ako keby predmet zmluvy plnil on sám.
  2. Zhotoviteľ uvádza údaje o všetkých ním navrhovaných subdodávateľoch v čase uzavretia Zmluvy v súlade s § 41 ods. 3 zákona o verejnom obstarávaní v Prílohe č. 4 „Zoznam subdodávateľov“ tejto zmluvy. Zhotoviteľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v Prílohe č. 4 „Zoznam subdodávateľov“ tejto zmluvy počas jej trvania.
  3. V prípade zmeny subdodávateľa počas trvania zmluvy, Zhotoviteľ je povinný objednávateľovi najneskôr desať (10) pracovných dní pred plánovanou zmenou subdodávateľa doručiť písomné oznámenie o zmene subdodávateľa, ktoré bude obsahovať minimálne nasledovné informácie:

1. obchodné meno, adresa sídla a IČO subdodávateľa; resp. názov/meno a priezvisko, miesta podnikania/adresy pobytu a dátumu narodenia subdodávateľa a
2. meno a priezvisko, adresa pobytu a dátum narodenia osoby oprávnenej konať za subdodávateľa.
   1. V prípade, ak sa na nového subdodávateľa vzťahuje povinnosť zápisu do registra partnerov verejného sektora podľa § 11 zákona o verejnom obstarávaní, tento musí spĺňať túto podmienku zápisu. Zhotoviteľ je povinný pripojiť dôkazy, že je zapísaný v registri partnerov verejného sektora, ak sa naňho vzťahuje táto povinnosť podľa § 11 zákona o verejnom obstarávaní. Zhotoviteľ je oprávnený plniť túto zmluvu alebo jej časť ním navrhnutým novým subdodávateľom len v prípade, ak ho objednávateľ písomne schváli.
   2. Zhotoviteľ nemá automatický nárok na schválenie nového subdodávateľa objednávateľom. Ak objednávateľ zamietne návrh nového subdodávateľa, je zhotoviteľ povinný zmluvu plniť pôvodným subdodávateľom alebo sám. Proces schvaľovania subdodávateľa nemá vplyv na plynutie lehôt a termíny podľa tejto zmluvy.
   3. Ustanovenia tohto článku zmluvy platia aj v prípade, ak v čase uzavretia tejto zmluvy Zhotoviteľ v Prílohe č. 4 „Zoznam subdodávateľov“ tejto zmluvy neuviedol žiadneho subdodávateľa.
   4. Ak objednávateľ zistí, že subdodávateľ nie je schopný plniť si svoje záväzky, môže od zhotoviteľa okamžite požadovať zmenu tohto subdodávateľa alebo aby zhotoviteľ sám začal plniť tú časť plnenia predmetu zmluvy, ktorá je plnená týmto subdodávateľom.

**Článok VII**

**Zmena zmluvy**

* 1. Meniť alebo dopĺňať text zmluvy je možné len formou riadnych písomných zmluvnými stranami podpísaných a číslovaných dodatkov k zmluve v súlade s § 18 zákona o verejnom obstarávaní a s právnymi predpismi.
  2. K návrhom dodatkov k zmluve sa zmluvné strany zaväzujú vyjadriť písomne v lehote do 15 pracovných dní od doručenia návrhu dodatku druhej strane, ak sa zmluvné strany nedohodnú inak. Po tú istú dobu je týmto návrhom viazaná zmluvná strana, ktorá ho podala.
  3. Podľa § 18 ods. 8 zákona o verejnom obstarávaní, ak by sa jednalo o zmenu zmluvy podľa odseku 1 písm. d) a podľa odseku 2 písm. d), povinnosť zápisu do registra partnerov verejného sektora má aj nový dodávateľ, ak túto povinnosť mal aj pôvodný dodávateľ.
  4. Zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných osobách a ich údajoch, zmena čísla účtu uvedeného v zmluve a akákoľvek iná zmena, ktorá má vo vzťahu k zmluve iba deklaratórny účinok nie je zmenou, ktorá pre svoju platnosť vyžaduje zmenu zmluvy vo forme písomného dodatku. Takúto zmenu oznámi povinná zmluvná strana oprávnenej zmluvnej strane písomne bez zbytočného odkladu najneskôr do 3 pracovných dní po účinnosti zmeny a táto zmena sa premietne do zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, rozhodnutie zmluvnej strany, odkaz na príslušný právny predpis a podobne.

**Článok VIII**

**Osobitné ustanovenia**

* 1. Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto zmluvy.
     1. Kontaktnou osobou za objednávateľa je **Ing. Vladimír Zdražil, e**-**mail: ........................, telefónne číslo: ...............................**.
     2. Kontaktnou osobou za zhotoviteľa je **xxxxxxxxxxxxx, e-mail: ..........................., telefónne číslo: .....................................**.
  2. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mat' vplyv na riadne plnenie tejto zmluvy.
  3. Pokiaľ nie je v tejto zmluve uvedené inak, komunikácia medzi zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
  4. Listovú zásielku je možné doručovať prostredníctvom poštového podniku alebo kuriéra na adresu zmluvnej strany uvedenú v záhlaví tejto zmluvy. Za doručenú sa považuje každá listová zásielka, ktorá:
  5. bola adresátom prevzatá dňom jej prevzatia,
  6. prevzatie bolo adresátom odmietnuté, dňom, kedy bolo prevzatie odmietnuté,
  7. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
  8. Elektronická správa sa považuje za doručenú najneskôr prvý pracovný deň nasledujúci po jej odoslaní na emailovú adresu adresáta podľa tejto zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
  9. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, je možné doručovať tie písomnosti v znení neskorších predpisov, ktoré môžu mať za následok vznik, zmenu alebo zánik práv a povinností zmluvných strán vyplývajúcich z tejto zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**zákon o e-Governmente**“ v príslušnom gramatickom tvare). Doručovanie písomností zaslaných prostredníctvom elektronickej schránky v zmysle zákona o e-Governmente sa riadi príslušnými ustanoveniami tohto zákona.
  10. Zmluvné strany sú povinné minimálne raz denne kontrolovať kontaktné emailové schránky.
  11. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.
  12. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch. Zhotoviteľ môže na realizáciu diela nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky MPSVaR 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ je zodpovedný za to, že práceneschopnosť, dovolenky a iná absencia pracovníkov neovplyvnia plnenie povinností zhotoviteľa podľa tejto zmluvy a nebudú sa považovať za zásah vyššej moci (vis maior). Zhotoviteľ je povinný dodržiavať opatrenia na ochranu majetku objednávateľa a tretích osôb.
  13. Zhotoviteľ je povinný zabezpečiť bezpečnosť a ochranu zdravia pri práci osôb pri realizácii diela, vrátane bezpečnosti technických zariadení tak, že bude vedieť preukázať vykonávanie prác odborne spôsobilými osobami v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za technické zariadenia.
  14. Zhotoviteľ je povinný

1. dodržiavať príslušné ustanovenia zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov,
2. byť držiteľom platného certifikátu o odbornej spôsobilosti na nakladanie s fluórovanými skleníkovými plynmi, min. kategórie I. a to počas celej doby platnosti a účinnosti tejto zmluvy,
3. zrealizovať dielo a vykonať servisné sezónne profylaktické prehliadky podľa tejto zmluvy prostredníctvom odborne spôsobilých pracovníkov, ktorí sú držiteľmi platných osvedčení na prácu s chladivami v zmysle platnej legislatívy.
   1. Zhotoviteľ je povinný mať počas trvania tejto zmluvy uzatvorenú poistnú zmluvu týkajúcu sa poistenia zodpovednosti za škodu s minimálnou poistnou sumou vo výške 100 000,- EUR (slovom: stotisíc eur). Zhotoviteľ je povinný predložiť objednávateľovi pri podpise tejto zmluvy kópiu potvrdenia vydaného poisťovňou, ktoré nebude staršie ako 30 dní. Rovnako je zhotoviteľ povinný na požiadanie objednávateľa preukázať uzatvorenie poistnej zmluvy potvrdením vydaným poisťovňou, ktoré nebude staršie ako 30 dní.

**Článok IX**

**Záverečné ustanovenia**

* 1. Práva a povinnosti touto zmluvou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
  2. Zmluva sa vyhotovuje v štyroch (4) vyhotoveniach s platnosťou originálu, pričom objednávateľ dostane dve (2) vyhotovenia a zhotoviteľ dve (2) vyhotovenia.
  3. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v zmysle § 47a zákona č. 10/1964 Zb. Občiansky zákonník v znení neskorších predpisov v spojení s §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  4. Zmluvné strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  5. Neoddeliteľnou súčasťou zmluvy sú nasledovné prílohy:

1. Príloha č.1 Opis predmetu zmluvy (totožný s časťou D „Opis predmetu zákazky súťažných podkladov),
2. Príloha č. 2 Projektová štúdia administratívnej budovy Nová radnica a Projekt skutočného vyhotovenia CH1,
3. Príloha č. 3 Cenová ponuka úspešného uchádzača (totožné s dokumentom: Návrh na plnenie kritérií a výkaz výmer predložené v ponuke zhotoviteľa vo verejnom obstarávaní),
4. Príloha č. 4 Zoznam subdodávateľov.

Objednávateľ

V Bratislave, dňa

........................................................................

Ing. Tatiana Kratochvílová,

1.námestníčka primátora

Zhotoviteľ

V ......................., dňa

........................................................................

meno a priezvisko

funkcia/pozícia